Hüntwangen
Hüntwange isch e politischi Gmäind im Bezirk Bülach vom Kanton Züri i dr Schwiiz.

Wappe 
Blasonierig
 In Blau e goldigi Garbe, überhöht vomene goldige Senseblatt

Geographi 
Hüntwange liit im Norde vom Kanton Züri im Rafzerfeld am Hochrhy. Nachbargemäinde sind Hohedenge, Glattfelde (Exklave Neuhus), Eglisau, Wil und Waschterchinge.
Es liit zimlich genau zwüsched Züri und Schaffhuuse. Mit dr Bahn chann mer in chürzeschter Ziit Schaffhuuse, Bülach, Züri oder Winterthur erräiche.
Mit em Auto isch es öppe 20–30 Minute vom Flughafe Züri-Chlote entfernt, trotzdem lebt mer z Hüntwange ohni Fluglärm.

Gschicht 
Hüntwange wird zum erschte Mool im Joor 1254 als Hiuntwangin erwäänt. S Dorf het im Früemittealter zur Landgrafschaft Chleggau ghört, isch im 13. Joorhundert zum Chloschter Wettige cho un 1496 vo Züri erworbe worre.

Bevölkerig 

De Uusländeraatäil liit bi 10,8 % (Stand 2011).

Religion 
49,0 % vo de Iiwooner sind evangelisch-reformiert, 17,3 % sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 9,3 %, CVP 2,4 %, EDU 2,8 %, EVP 1,8 %, FDP 8,8 %. GLP 12,3 %, GP 9,2 %, SP 15,6 %, SVP 35,2 %, Suschtigi 2,6 %.

Gmäindspresidänt isch de Kurt Erb (Stand 2012).

Wirtschaft 
D Arbetslosigkäit isch im Jaar 2010 bi 3,4 % gläge.

Tieläkt 
D Wiiländer Mundart vo Hüntwange ghöört zue de Oschtschwiizer Tieläkt.

Bilder

Literatur 
 Hermann Fietz: Die Kunstdenkmäler des Kantons Zürich, Band II: Die Bezirke Bülach, Dielsdorf, Hinwil, Horgen und Meilen. (= Kunstdenkmäler der Schweiz. Band 15). Hrsg. von der Gesellschaft für Schweizerische Kunstgeschichte GSK. Bern 1943.

Weblink 

 www.huentwangen.ch
 
 Gemeinde Hüntwangen im GIS des Kantons Zürich

Fuessnote 

Ort (Kanton Züri)